cyanic-selkie/wikianc huggingface dataset:
El Jemin amfiteatteri
Arkkitehtuuri
thumb|left|Panoramaakuva amfiteatterin sisätiloista. El Jemin amfiteatterilla ei ole perustuksia, ja se seisoo vapaasti alustallaan. Amfiteatteri on rakennettu kokonaan kivilohkareista. Se on yksi suurimmista roomalaisten rakennuttamista amfiteattereista. Soikeanmuotoisen rakennuksen pidempi halkaisija on 148 metriä ja lyhempi 122 metriä pitkä.
Puhallettu 60 sekunnissa (vuoden 2000 elokuva)
Juoni
Elokuva kertoo entisestä urheiluautovarkaasta Randall Rainesista, joka oli alallaan paras ja arvostettu. Hän kuitenkin jäi eläkkeelle rikoksista, muutti Pennsylvaniaan ja aloitti uuden kunniallisen elämän. Neljän vuoden hiljaiselon jälkeen Randall saa kuulla että hänen pikkuveljensä Kip, joka harrastaa edelleen autovarkauksia, on joutunut vaikeuksiin mafian kanssa epäonnistuttuaan keikalla. Pelastaakseen veljensä Randallin täytyy kerätä vanha porukkansa kokoon ja hoitaa autovarkaudet veljensä puolesta. Tehtävä kuulostaa miltei mahdottomalta, sillä Kipin oli tarkoitus varastaa 50 autoa kahdessa viikossa, kun taas Randallin porukoineen täytyy varastaa saman verran autoja vain vuorokaudessa.
El Jemin amfiteatteri
Arkkitehtuuri
Amfiteatterin julkisivussa on kolme päällekkäistä arkadia, joiden pylväät edustavat joko korinttilaista tyyliä tai yhdistelmätyyliä. Amfiteatterin sisätiloissa on säilynyt lähes kaikki istuinrivien tukirakennelmat sekä podiumin muuri ja itse areena.
Puhallettu 60 sekunnissa (vuoden 2000 elokuva)
Tuotanto
Elokuva kuvattiin Los Angelesin ja Long Beachin ympäristössä Kaliforniassa.
El Jemin amfiteatteri
Arkkitehtuuri
Amfiteatterin kellaritila on 65 metriä pitkä. Sitä reunustaa kaksi galleriaa, joissa on huoneitta, joissa pidettiin villieläimiä ja joissa oli gladiaattoreiden tiloja.
Suomalaisen teatterin historia
Suomalaisen teatterin historia alkoi Turun akatemian vihkiäisistä vuonna 1640. Opiskelijoista koottu teatteriryhmä esitti saksalaisen ylioppilaskomedian Studentes, ja se on ensimmäinen tiedossa oleva teatteriesitys Suomessa.
Pyhän Ursulan kilta (Turku)
thumb|right|250px|Pyhän Ursulan killan arvellaan sijainneen Turun [[Katedralskolan i Åbo|Katedralskolanin paikalla olleessa rakennuksessa.]] Pyhän Ursulan kilta oli yksi kuudesta tunnetusta keskiajalla Turussa toimineesta killasta. Se oli omistettu Pyhälle Ursulalle ja 11 000 neitsyelle. Ainoa maininta killasta on vasta vuodelta 1547, mutta se on luultavasti ollut toiminnassa jo 1400-luvulla. Katoliseen kirkkoon sidoksissa ollut kiltalaitos lakkautettiin Ruotsissa Västeråsin valtiopäivillä vuonna 1544 ja kiltojen omaisuus takavarikoitiin kruunulle.
Suomalaisen teatterin historia
Teatterin varhaishistoria, kiertävien teatteriseurueiden kausi 1600-1800
Suomalaisen kansanperinteen menoista voi löytää piirteitä, jotka muistuttavat nykyaikaista näyttämötaidetta. Näitä ovat šamaanin loitsinta, häät ja hautajaiset, karhun ja hirven peijaiset sekä kevätkylvöjuhla.
Pyhän Ursulan kilta (Turku)
Killan arvellaan sijainneen Vanhan Suurtorin varrella, nykyisen Katedralskolanin paikalla. Keskiajan lopulla Pyhän Ursulan kiltatalo oli ilmeisesti näyttävä kivitalo. Kiltojen lakkauttamisen jälkeen kuningas Kustaa Vaasa otti Ursulan kiltatalon kruunulle ja myi sen porvari Erik Kränkille 4. syyskuuta 1547.
Killan jäsenluetteloa tai sääntöjä ei ole säilynyt. Juhani Rinne on kuitenkin arvellut, että killan jäsenet olisivat Kolmen kuninkaan killan tavoin olleet lähinnä ylintä papistoa ja rälssiä. Rinteen mielestä killalla saattoi olla myös kasvatuksellinen tarkoitus, koska Pyhä Ursula oli etenkin nuorten neitojen ja naispuolisten opiskelijoiden suojelija.
Suomalaisen teatterin historia
Teatterin varhaishistoria, kiertävien teatteriseurueiden kausi 1600-1800
Ruotsalainen kiertueteatteri vallitsi Suomessa 1760-luvulta 1870-luvulle asti. Aluksi Carl Gottfried Seuerlingin johtama ruotsalainen teatteriryhmä vieraili useasti Suomessa, pääsiassa Turussa, mutta myös muissa kaupungeissa. Suomen sodan jälkeen Seurlingin lesken, Margareta Seuerlingin, johtama ryhmä jäi Suomeen. Suomen kaupungeissa kiertävä ryhmä piti päämajaansa Turussa. Vuodesta 1813 ryhmää johtanut Karl Gustav Bonuvier käytti ryhmästään nimitystä Finska Teathern. Bonuvierin seurue rakennutti Turkuun ensimmäisen teatteritalon. Seurue rekrytoi näyttelijänsä Ruotsista, mutta vuonna 1818 siihen liittyi turkulainen Maria Silfva, jota pidetään ensimmäisenä suomalaisena näyttelijänä. Silfvan aviomiehen, Carl Wilhelm Westerlund, aikana seurue teki kiertueita pieniäkin sisä-Suomen paikkakuntia myöten. Westerlundin jälkeen ryhmä jatkoi toimintaansa vuoteen 1854 asti ja esitti kotimaista draamaa ensimmäisen kerran Porvoossa 2. helmikuuta 1845, esittäessään Runebergin näytelmän Friaren från landet.
Pyhän Ursulan kilta (Turku)
Kilta ylläpiti Turun tuomiokirkossa Pyhälle Ursulalle ja 11 000 neitsyelle omistettua alttaria, joka perustettiin vuonna 1455. Juhani Rinne on tulkinnut alttarin sijainneen ensin tuomiokirkon tornin eteläpuolisessa kappelissa, mistä alttari siirrettiin 1470-luvulla Pyhän Ristin kuoriin. Kappelin katossa on yhä Pyhää Ursulaa esittävä maalaus.
Suomalaisen teatterin historia
Teatterin varhaishistoria, kiertävien teatteriseurueiden kausi 1600-1800
Kaupunkien pienuuden vuoksi teatteritoiminta keskittyi 1800-luvulla markkina-aikojen ympärille. Pienet seurueet kiersivät markkinoiden perässä kaupungista toiseen. 1800-luvun puolivälissä Seurahuoneiden rakennuskauden yhteydessä nähtiin merkittävä porvarillisen harrastajateatterin kukoistuskausi.
Ensimmäiset suomalaisista näyttelijöistä koostuneet seurueet perustettiin 1870-luvun alussa. Myös ne olivat luonteeltaan kiertueteattereita.
Kansallinen teatteri
Suomalaisessa yhteiskunnallisessa keskustelussa alettiin kiinnostua saksalaisten esikuvien mukaisesta kansallisesta teatterista. Tällaisen teatterin toivottiin rakentavan kansallista identiteettiä sekä edistävän kansan kieltä ja kirjallisuutta. Kansallisen teatterin tärkeimpiin puuhamiehiin lukeutuvat Zachris Topelius ja Fredrik Cygnaeus. Topeliuksen kaavailuissa näyttelijät olisivat ainakin aluksi Suomessa asuvia ruotsalaisia ammattilaisia, mutta myöhemmin ehkä myös suomeksi esiintyviä suomalaisia näyttelijöitä.
Vuosina 1850–1853 Helsingin, Turun ja Viipurin teatteritalot vuokrattiin Edvard Stjernströmin Finska sällskapet -ryhmälle. Ryhmä kiersi esiintymässä vuoden mittaan niissä kaikissa.
Aleksanteri II:n myöntämän lainan turvin Helsinkiin Erottajalle saatiin rakennettua uusi teatteritalo vuonna 1860. Uuteen teatteritaloon kiinnitettiin J. F. Högfedtin johtama pysyvä näyttelijäkunta vuoden kestävillä sopimuksilla teatterin johtokunnan alaisuuteen. Talossa oli myös tarkoitus kouluttaa suomalaisia näyttelijöitä ja sinfoniaorkesteria.
Uusi teatteritalo ehti kuitenkin toimia vain muutaman vuoden, kun se vuoden 1863 keväällä paloi. Uusi teatteri, Nya Teatern, valmistui paikalle vuonna 1866. Teatterin tueksi perustettiin pian myös kannatusyhdistys, jonka jäsenet sitoutuivat takaaman mahdollisia tappioita. Yhdistyksen kautta teatterin toiminta ja ohjelmisto olivat vahvasti sidoksissa oppineeseen ja varakkaaseen helsinkiläisyleisöön.
Svenska Teatern, vanhin ammattiteatteri 1860 ->
Suomen vanhin ammattiteatteri Svenska Teatern sijaitsee Erottajalla Helsingin sydämessä. Teatteri sai alkunsa vuonna 1827, kun Helsingin ensimmäinen teatterirakennus valmistui. Pienen puurakenteisen, Esplanadin puistossa nykyisen Mikonkadun tienoilla sijainneen rakennuksen suunnitteli saksalaissyntyinen Carl Ludvig Engel, joka oli suunnittelut suuren osan silloisesta Helsingin keskustasta. Teatterissa ei tuolloin ollut vakituista teatteriseuruetta, mutta tuohon aikaan Helsingissä vieraili säännöllisesti kiertäviä ulkomaisia teatteriseurueita, jotka olivat useimmiten matkalla Pietariin tai sieltä pois. Ennen teatteritalon rakentamista ryhmät olivat esiintyneet aitoissa, varastoissa ja muissa vaatimattomissa tiloissa, kuten Kampin vanhassa tupakkavarastossa, jota kansan parissa kutsuttiin "komedialadoksi".
Teatterista tuli pian suosittua viihdettä, ja Engelin teatteritalo kävi ahtaaksi. Ensimmäinen kotimainen ooppera Kung Karls jakt (Kaarle-kuninkaan metsästys) esitettiin harrastelijavoimin vuonna 1852. Esitys vauhditti Helsingin uuden teatteritalon rakentamishanketta, mikä johti Nya Teaternin syntyyn vuonna 1860. Syksyllä 1860 vihittiin käyttöön uusi, arkkitehti G. T. Chiewitzin piirtämä teatteritalo, joka seisoi samalla paikalla kuin nykyinen Svenska Teatern. Talo oli ensimmäinen kivestä rakennettu teatteritalo. Vihkimistilaisuudessa 28.11.1860 paikalliset amatöörit esittivät kotimaisen Zachris Topeliuksen tekstiin perustuvan musiikkinäytelmän Kypron prinsessa, jonka sävelsi Fredrik Pacius.
Talon omistaja, Nya Teaterhusaktiebolaget (Uusi teatteriosakeyhtiö), hoiti siitä lähtien teatterin toimintaa. Yhtiö vuokrasi taloa niin lyhyiksi kuin pidemmiksikin ajanjaksoiksi ruotsinkielisille teatteriryhmille. Chiewitzin teatteritalon tarina jäi kuitenkin hyvin lyhyeksi, sillä toukokuun 8. päivän vastaisena yönä vuonna 1863 teatteri tuhoutui täysin rajussa tulipalossa. Jälleenrakennustyöt käynnistyivät nopeasti, ja jo lokakuussa 1866 teatterirakennus vihittiin käyttöön juhlallisella konsertilla. Siitä lähtien Svenska Teatern on toiminut samassa rakennuksessa. Svenska Teaternin perustamisvuotena pidetäänkin juuri vuotta 1866, vaikka samalla paikalla oli jo aiemmin ollut teatteritoimintaa. Tällä kertaa rakennuksen suunnittelijana toimi pietarilainen arkkitehti Nicolas Benois. Noin kuusi kuukautta myöhemmin perustettiin Garantiföreningen för Svenska Teatern, jonka hallitus vielä nykyäänkin johtaa teatteria. Keväällä 1867 palkattiin myös vakituinen näyttelijäkaarti, ja siitä lähtien toiminta on jatkunut keskeytyksettä.
Ensimmäisinä vuosina teatteria kutsuttiin Nya Teaterniksi (Uudeksi teatteriksi). Kun Helsinkiin perustettiin vuonna 1872 suomenkielinen kansallisnäyttämö teatteria alettiin vuonna 1887 kutsua Svenska Teaterniksi (Ruotsalaiseksi Teatteriksi).
Suomenkielinen teatteri
Vuonna 1869 fennomaanien iltamissa esitettiin Aleksis Kiven Lea suomen kielellä. Pääosaa esitti suosittu ruotsalaisnäyttelijä Charlotte Raa. Tätä tapahtumaa pidetään suomenkielisen ammattiteatterin alkuna ja se oli ensimmäinen Helsingin teatteritalossa esitetty suomenkielinen näytelmä. Suomen kieltä oltiin toki kuultu jo aiemmin teatterilavalla. Ainakin jo 8. helmikuuta 1833, kun Maria Westerlund (Silfva) esitti suomenkielisiä lauluja ja tekstikatkelmia Helsingissä esityksessä Finska flickan eller Hittebarnet på Kyrkogården. Kokonaisia näytelmiäkin oli esittetty harrastajavoimin jo 1840-luvun lopulta.
1800-luvun puolivälissä syntyi useassa Euroopan maassa kansankielisen teatterin kokeiluja. Aate levisi myös Suomeen ja suomenmieliset aikalaiset vaativat kansankielistä teatteria. Tärkeimpiä suomenkielisen teatterin puolestapuhujia oli Kaarlo Bergbom. Bergbom oli jo ohjannut fennomaanien teatteria 1860-luvulla Arkadia-yhdistyksessä ja Suomalaisen Seuran iltamissa. Suomalainen Teatteri perustettiin 22. toukokuuta 1872 Bergbomin ja hänen sisarensa Emilie Bergbomin johdolla ja sitä ylläpiti fennomaanien piiristä tuleva kannatusyhdistys. Aluksi teatteri toimi kiertueteatterina esiintyen eri paikkakunnilla aina Pietarissa asti. Vuonna 1875 Arkadia-teatteri ostettiin Suomalaisen Teatterin kotipaikaksi ja 1880-luvulla teatteri alkoi esiintyä pääasiassa Helsingissä sen suomenkielisen väestön kasvaessa nopeaan tahtiin.
Suomalainen Teatteri 1872 ->
Suomalaisen Teatterin (myöh. Suomen Kansallisteatteri) ensimmäiset näytännöt esitettiin Porissa 13. lokakuuta 1872. Ensi-illan ohjelmistossa oli mm. Runebergin runosta sovitettu kuvaelma Pilven veikko ja Sotilasvanhuksen joulu. Perustajana toimi Kaarlo Bergbom ja paikkana oli hotelli Otavan salonki, jossa oli teatterinäytöksiä pidetty aiemminkin.
Suomenkielisen ammattiteatterin alkuna voidaan pitää Aleksis Kiven Lean kantaesitystä vuonna 1869. Ensimmäinen suomenkielinen kotimainen ammattiteatteri, Suomalainen Teatteri, perustettiin toukokuussa 1872 Kaarlo Bergbomin johdolla ja sen ensiesitys oli Porissa 13.10.1872. Vielä Kung Karls jaktin aikana keskusteltiin Topeliuksen esittämän kaksikielisen kotimaisen teatterin mahdollisuudesta, mutta 1860-luvun loppua kohden liike jakaantui kieliryhmien mukaan. Suomalainen Teatteri pyrki toteuttamaan kansansivistyksellistä linjaa, Nya Teattern korosti enemmän taiteellista puolta.
Teatterimuseo on perustettu vuonna 1962 ja ensimmäinen näyttely avattiin vuonna 1963. Suomen Näyttelijäliitto on perustettu vuonna 1913.
Ensimmäinen teatterirakennus
Karl Gustav Bonuvierin seurue rakennutti tiettävästi Suomen ensimmäisen varsinaisen teatteritalon Turkuun 1810-luvulla lähelle Åbo Svenska Teaterin nykyistä toimitaloa. Bonuvier’n puurakenteinen teatteri tuhoutui Turun suuressa palossa 1827. Paikalle pystytettiin kaupunginarkkitehti P. J. Gylichin piirtämä uusi puurakenteinen teatteri, jossa ulkomaalaiset vierailevat teatterikiertueet esiintyivät 1830-luvun taitteessa.
Uuden ajanmukaisen teatteritalon aikaansaaminen kaupunkiin oli kuitenkin herännyt tuonaikaisen turkulaisten teatterin ystävien mielessä, ja sen toteuttamisen näkyvimmiksi hahmoiksi nousivat tohtori Nils Henrik Pinello ja kauppaneuvos Abraham Kingelin. Rakentamispäätös saatiin aikaan vuonna 1836, ja jo 21. tammikuuta 1839 uusi teatteritalo voitiin vihkiä tarkoitukseensa. Uuden uusklassismia edustavan teatterin suunnitteli jälleen P. J. Gylich ja julkisivun suunnitteli Carl Ludvig Engel. Alkuvuosikymmenet teatteritalo palveli lukuisten, pääasiassa Ruotsista saapuneiden teatterikiertueiden ja myöhemmin myös vierailevien suomalaisten teatterien esityspaikkana. Vuosien 1894–1919 aikana teatteri toimi pääasiassa Svenska Inhemska Teaterin teatterina, joka toimi kotimaisin näyttelijöiden voimin. Myös Turun Suomalainen Teatteri aloitti teatterin alivuokralaisena vuosina 1918–1928. Nykyisin tämä Suomen vanhin yhä käytössä oleva teatteritalo toimii Åbo Svenska Teaternin tyyssijana.
Teatterikoulutus Suomessa
Suomessa teatterialan koulutusta ovat antaneet seuraavat oppilaitokset
Sauer 38H
Sauer 38H on itselataava massasulkuinen pistooli, jonka suunnitteli saksalainen asetehdas nimeltään J. P. Sauer & Sohn vuonna 1938.
Valmistus
Toisen maailmansodan sytyttyä vuonna 1939 asetta valmistettiin ainoastaan asevoimille eikä sen valmistusta jatkettu sodan jälkeen. Saksa käytti asetta ilma- ja maavoimissa sekä poliisitehtävissä.
Alan Merrill
Alan Merrill (synt. Allan Preston Sachs) (19. helmikuuta 1951 Bronx, New York, Yhdysvallat – 29. maaliskuuta 2020 Manhattan, New York, Yhdysvallat) oli yhdysvaltalainen muusikko ja lauluntekijä. Hänet tunnetaan parhaiten I Love Rock’n’Roll -hitistään. Merrill oli The Arrows -yhtyeen laulaja ja basisti, minkä lisäksi hänet tunnettiin lauluntekijänä, kitaristina, mallina ja näyttelijänä. Merrill kuoli covid-19-tautiin maaliskuussa 2020.
Sauer 38H
Ominaisuudet
Aseessa on yksinkertainen massasulku ja piippu on kiinni aseen rungossa. Aseessa on sisäänrakennettu vasara. Nimessä esiintyvä H|H-kirjain johtuu saksankielisestä sanasta "Hahn" eli vasara.
Petollinen suunnitelma
Petollinen suunnitelma on yhdysvaltalainen John Landisin ohjaama crazyhuumoria edustava rikosaiheinen komediaelokuva, joka sai ensi-iltansa vuonna 1998.
Näyttelijät
Lähde:
Katja Ebstein
thumb|Katja Ebstein esiintymässä vuoden 1970 Eurovision laulukilpailussa. Katja Ebstein (oik. Karin Witkiewicz, s. 9. maaliskuuta 1945 Girlachsdorf) on saksalainen laulaja. Hän syntyi alasleesialaisessa Girlachsdorfin kylässä, mutta kasvoi Länsi-Berliinissä Ala-Sleesian tultua liitetyksi Puolaan toisen maailmansodan jälkeen. Hän on menestynyt lauluillaan ”Theater” ja ”Es war einmal ein Jäger”. Hän oli naimisissa Christian Bruhnin kanssa, joka kirjoitti hänelle monia lauluja. Ebstein on edustanut Saksaa Eurovision laulukilpailussa kolmesti. Vuonna 1970 Ebstein sijoittui kolmanneksi kappaleella ”Wunder gibt es immer wieder”, vuonna 1971 jälleen kolmanneksi kappaleella "Diese Welt" ja vuonna 1980 toiseksi kappaleella "Theater".
A. F. Hassel
Antti Fredrik Hassel (11. joulukuuta 1855 Ilomantsi – 27. helmikuuta 1911 Jyväskylä) oli suomalainen tietokirjailija ja kirjallisuuden suomentaja.
Hasselin vanhemmat olivat räätäli Mikko Hassell ja Cecilia Ikonen. Hän pääsi ylioppilaaksi Jyväskylän lyseosta 1877 ja valmistui filosofian kandidaatiksi Helsingin yliopistosta 1882. Hassel toimi Jyväskylän lyseon venäjän kielen kollegana vuodesta 1886. Hänet asetettiin virasta lakkautuspalkalle 1907.
Josef Petersen
Josef Petersen (1881–1973) oli tanskalainen kirjailija ja olympiamitalisti.
Stranded
Stranded voi viitata muun muassa seuraaviin asioihin:
Tank (kolikkopeli)
Tank on Kee Gamesin kehittämä ja julkaisema kolikkopeli, joka julkaistiin 1974. Pelissä kaksi pelaajaa ohjaa tankkia sokkelossa tavoitteena tuhota vastustajan tankki ampumalla.
Pelille tehtiin neljä jatko-osaa: Tank II (1974), Tank III (1975), Tank 8 (1976) ja Ultra Tank (1978).
Peli oli hetken yksi parhaiten myyneistä videopeleistä Yhdysvalloissa.
Pelin sanotaan pelastaneen Atari konkurssilta ja sen suosio mahdollisti jakelijoiden yksinoikeussopimuksien hylkäämisen.
Merzig-Wadernin piirikunta
Merzig-Wadernin piirikunta on Saksan Saarlandin osavaltion läntisin piirikunta. Piirikunnan pinta-ala on 555,17 neliökilometriä ja väkiluku 103 366 asukasta. Täten se on osavaltionsa laajin alue, mutta sen väestötiheys on alhaisin. Tämä johtuu ennen kaikkea piirikunnan suuresta metsäpinta-alasta; Merzig-Wadern tunnetaankin Saksassa "vihreänä piirikuntana". Piirikunta on peräisin vuonna 1816 perustetusta Preussin Reinin provinssin Merzigin piiristä. Piirikunnan pääkaupunki on Merzig.
Keski-Permuu
Keski-Permuu Keski Permusjärvi on Päijät-Hämeessä Padasjoella Sallanmäen kylän lähellä sijaitseva järvi.
Vesistösuhteet
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Päijänteen lähialueeseen (14.221) se kuuluu. Järven vedenpinnan korkeus on 137,4 metriä mpy.
Nishio
Nishio on Japanin kaupunki Honshūn saarella Chūbun tai Tōkain alueella Aichin prefektuurissa. Se sijaitsee prefektuurin eteläosassa Tyynenmeren Mikawanlahden rannikolla. Kaupungin länsirajalla mereen laskee Yahagijoki, itäosat ovat vuoristoisia. Kaupunkiin kuuluu myös Mikawanlahden suurin saari Sakushima. Nishiossa on 172 114 asukasta (huhtikuussa 2020) ja sen pinta-ala on 161,22 neliökilometriä.
Nishio kehittyi Edo-kaudella linnanaluskaupunkina Matsudaira-klaanin hallinnassa. Se tunnettiin yhtenä ”Mikawan kolmesta pääkaupungista” yhdessä Okazakin ja Toyohashin kanssa. Heisakan alueelle syntyi Nishion vilkas ulkosatama. Tärkeitä elinkeinoja olivat aiemmin metallinvalu, puuvillan tuotanto ja siitä Meiji-kaudella syntynyt tekstiiliteollisuus. Nykyisin kaupungissa on autonosien valmistusta. Kaupungin pohjoisosissa viljellään teetä, josta tehdään matchaa; sen tuotantomäärät kuuluvat maan suurimpiin. Eteläosissa viljellään puuntaimia, rannikolla harjoitetaan vesiviljelyä. Japanin kunnallishallinnon perustamisen yhteydessä vuonna 1889 Nishiosta tehtiin maaseutukaupunki. Kaupunkioikeudet Nishiolle myönnettiin vuonna 1953. Kaupunki laajeni huomattavasti vuonna 2011, kun siihen liitettiin Hazun, Isshikin ja Kiran maaseutukaupungit.
Nishion rakennettuun kulttuuriperintöön kuuluvat esimerkiksi Kumaku-jinjan šintolainen pyhäkkö ja Konren-jin buddhalainen temppeli, jonka Mida-halli on valittu yhdeksi Japanin kansallisaarteista. Matkailijoita kaupunkiin houkuttelevat Mikawanlahden uimarannat ja Kira-onsenin kuuma lähde. Osa kaupungin rannikkoalueesta kuuluu Mikawanlahden puolikansallispuistoon. Nishiota palvelevat Nagoya-rautateiden Nishio-linja ja Gamagōri-linja.
Iso-Permuu
Iso-Permuu Iso Permusjärvi on Päijät-Hämeessä Padasjoella Sallanmäen kylän lähellä sijaitseva järvi.
Maantietoa
Järven pinta-ala on 6,2 hehtaaria, se on 500 metriä pitkä ja 300 metriä leveä. Järvellä on kartan mukaan kaksi saarta. Sen rantaviivan pituus on 1,6 kilometriä.
Vesistösuhteet
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Päijänteen lähialueeseen (14.221) se kuuluu. Järven vedenpinnan korkeus on 137,3 metriä mpy.
Stranded (albumi)
Stranded on brittiläisen Roxy Music -yhtyeen kolmas studioalbumi vuodelta 1973. Ennen levyn julkaisua yhtyeessä oli tapahtunut miehistönvaihdos, kun Brian Enon tilalle oli otettu Curved Air -yhtyeestä tuttu multi-instrumentalisti Eddie Jobson. Lisäksi yhtyeen johtohahmo Bryan Ferry oli tehnyt kriittisen vastaanoton saaneen sooloalbumin These Foolish Things. Stranded oli kuitenkin kriitikoiden mielestä yllättäen hyvä levy, ja sitä ylistettiin jopa vuoden parhaaksi poplevyksi. Strandedista muodostui myös yhtyeen ensimmäinen Britannian listaykköseksi noussut albumi.
Albumilta julkaistu single ”Street Life” ylsi brittilistalla 9. sijalle joulukuussa 1973.
Tyyli
Brian Enon lähdön myötä yhtyeen musiikki oli Strandedilla edennyt lähemmäs valtavirtaa. Bryan Ferry otti ohjat käsiinä yhtyeen musiikillisena johtajana, eikä levy ollut yhtä kokeellinen kuin edellisalbumit. Syntetisaattorin sijaan levyllä kuullaan muun muassa pianoa ja raskaita kitaroita aiempaa enemmän. Musiikki on myös harkitumpaa.
Julkaisut
Levyn julkaisi alun perin Island Records tunnuksella ILPS 9252 ja sen on tuottanut Chris Thomas E.G. Records -yhtiölle. Äänitys on tehty Lontoon AIR-studioilla syyskuussa 1973 ja äänitysinsinöörinä on toiminut John Punter.
Metrodoros Khioslainen
Metrodoros Khioslainen (300-luku eaa.) oli antiikin kreikkalainen esisokraattinen filosofi. Hän oli kotoisin Khioksesta. Metrodoros oli Nessoksen oppilas. Jotkut sanovat hänen olleen itsensä Demokritoksen oppilas. Hän oli Anaksarkhoksen, skeptikko Pyrrhonin ystävän, opettaja.
Stranded (albumi)
Julkaisut
Levykannen konsepti on Bryan Ferryn käsialaa ja sen suunnittelija on Nicolas de Ville ja valokuvaaja Karl Stoeker. Taidetyön on tehnyt Bob Bowkett CCS:ssä. Alkuperäisen LP-levyn sisäkannessa on yhtyeen jäsenten valokuvat basisti Johnny Gustafsonia lukuun ottamatta.
Kansikuvatytön meikkitaiteilijana on toiminut Pierre Laroche, Roxy Musicin kampaajana Smile sekä muotisuunnittelijana Anthony Price. Levykannessa mainitaan vielä roudarit Bailey, Jennings, Hart, Olliff ja Spurek sekä hovimestari Christian Wainwright.
Kappaleet
A-puoli B-puoli
Distinguished Service Cross (Yhdysvallat)
thumb|Distinguished Service Cross
Metrodoros Khioslainen
Metrodorokselta on säilynyt seuraava lause koskien maan ulkopuolista elämää:
Distinguished Service Cross (Yhdysvallat)
Distinguished Service Cross (lyh. DSC) on Yhdysvaltain maavoimien toiseksi korkein sotilansiomitali. Se vastaa arvoltaan laivaston Navy Cross- ja ilmavoimien Air Force Cross -mitalia.
Metrodoros Khioslainen
Hänen kerrotaan myös sanoneen Sokrateen tyyliin:
Distinguished Service Cross (Yhdysvallat)
Yhdysvaltain asevoimia koskevan lain mukaan eläkkeeseen myönnetään 10 prosentin korotus, mikäli eläkkeensaaja on palvellut armeijassa vähintään 20 vuotta ja ansainnut sinä aikana DSC:n.
Historia
Yhdysvaltain Ranskan joukkojen komentaja kenraali John J. Pershing ehdotti vuonna 1917 sotaministeri Newton D. Bakerille perustettavaksi toista mitalia kunniakkaasta palveluksesta Medal of Honorin lisäksi. Hän sai inspiraationsa brittiläisistä Military Cross- ja Military Medal -mitaleista sekä ranskalaisesta Croix de guerre -mitalista. Presidentti Woodrow Wilson sai ehdotuksen kirjeessä, joka oli päivätty 28. joulukuuta 1917. Distinguished Service Cross perustettiin 2. tammikuuta 1918 ja se korvasi Certificate of Merit -mitalin. Vuonna 1934 Certificate of Meritin saaneille annettiin kongressin päätöksellä mahdollisuus saada ansioistaan myös Distinguished Service Cross.
Mitalin suunnitteli 40. pioneerirykmentissä palvellut arkkitehti Aymar E. Embury II yliluutnantti Andre Smithin avustamana alkuvuonna 1918. Embury suunnitteli myös Yhdysvaltain armeijan Distinguished Service Medal -ansiomitalin. Emburyn ensimmäinen versio mitalista ei miellyttänyt kaikkia, ja siksi hän luovutti armeijalle myöhemmin samana vuonna uudistetun version.
Ensimmäiset Distinguished Service Crossit luovutettiin ne ansainneille 18. maaliskuuta 1918. Ensimmäiset ansiomitalilla palkitut olivat luutnantti John N. Greene, kersantti William N. Norton ja sotamies Patrick Walsh.
Myöntämisperusteet
Distinguished Service Cross on vuoden 1963 jälkeen voitu myöntää henkilölle, joka päivämäärän 6. huhtikuuta 1917 jälkeen palvellessaan Yhdysvaltain armeijassa osoittaa poikkeuksellista sankaruutta, jota ei voida palkita Medal of Honorilla. Mitali voidaan myöntää seuraavista:
Teon (tai tekojen) on oltava niin merkittävä ja hengenvaarallinen, että se erottaa henkilön palvelustovereistaan.
Mikäli henkilölle myönnetään ensimmäisen Distinguished Service Crossin jälkeen samaa ansiomitalia toinen kappale, merkitään kutakin myöhempää mitalia tammenlehtien nipulla.
Euboia (alueyksikkö)
Euboian alueyksikkö on yksi Kreikan alueyksiköistä. Se sijaitsee Keski-Kreikan alueella ja sen hallinnollinen keskus on Chalkída. Alueyksikön pinta-ala on 4 167 neliökilometriä ja asukasluku 210 815 (vuonna 2011).
Alueyksikkö kattaa Kreikan toiseksi suurimman saaren Euboian sekä eräitä lähisaaria, kuten Skýros. Hallintoalueeseen kuuluu myös 395 neliökilometrin alue Manner-Kreikan puolella. Alueyksikkö perustettiin vuoden 2011 alussa Kallikrates-suunnitelman myötä ja se korvasi tuolloin lakkautetun Euboian prefektuurin (Νομός Εύβοιας, Nomós Évvias).
Kunnat
Alueyksikkö jakaantuu kahdeksaan kuntaan seuraavasti:
Israelin koripallon liigacup
Israelin koripallon liigacup on vuodesta 2006 alkaen järjestetty koripallon kaudenalusturnaus Israelissa. Turnaukseen saavat osallistua edellisen kauden kahdeksan parasta joukkuetta Israelin liigasta. Turnausta on pelattu sen historian aikana myös erilaisten sponsorinimien alla, kuten vuosina 2006–2009 Winner Cupina.
Turnaus pelataan pudotuspelisysteemillä, ja joukkueet jaetaan edellisen kauden liigasijoituksen mukaan. Eniten mestaruuksia on saavuttanut Maccabi Tel Aviv, jolla on kuusi mestaruutta.
Krag-Jørgensen
thumb|350px|Krag-Jørgensenin erityispiirre on lukon vieressä sijaitseva makasiini. Krag-Jørgensen on pulttilukkokivääri, joka kehitettiin 1800-luvun lopulla Norjassa. Norjan, Tanskan ja Yhdysvaltojen asevoimat käyttivät sitä aikanaan peruspalvelusaseena. Kivääristä valmistettiin useita versioita eri aselajeille. Aseen suunnittelivat norjalaiset Ole Herman Johannes Krag ja Erik Jørgensen.
Toisen maailmansodan aikana Norjan miehittänyt natsi-Saksa asetti suuren tilauksen Krag-kivääreistä Norjan valtion Kongsberg Våpenfabrikk-asetehtaalle. Miehitystä vastustaneet työntekijät hidastivat ja sabotoivat valmistusta eikä Wehrmacht ehtinyt saada kuin noin 3500 kivääriä sodan aikana.
Nykyään ase on suosittu keräilijöiden keskuudessa. Ampujat arvostavat sitä sen luotettavan toiminnan vuoksi.
Lähteet
thumb|left|250px|Pistinharjoittelua Krag-kiväärillä Yhdysvaltain armeijassa
Noel Axelsson
Noel Axelsson (ent. Taalasmaa) on kuvitteellinen henkilö suomalaisessa saippuasarjassa Salatut elämät, jossa häntä esittää Jarkko Miettinen. Noel Axelsson nähtiin sarjassa ensimmäistä kertaa 26. lokakuuta 2018 esitetyssä jaksossa 3447: Camilla ja alaston avec.
Perhe
Noelin lapsuuden perheestä tiedetään hyvin vähän. Sarjassa on mainittu ainoastaan hänen veljensä Pauli Axelsson, joka teki itsemurhan teini-ikäisenä. Tuolloin Paulin tyttöystävä Linda Eerikäinen odotti Paulin lasta, joka Lindan toimesta annettiin Lindan äidille, Päivi Heleniukselle kasvatettavaksi. Noel tutustui veljensä ja Lindan yhteiseen tyttäreen, Viola Angervuohon tytön ollessa teini-ikäinen. Saapuessaan Pihlajakadulle Noel oli naimisissa Camilla Mustavaaran kanssa. Suhde alkoi horjumaan, kun Noel ymmärsi haluavansa lapsen, mutta vaimo Camilla ei ollut tähän suostuvainen. Lopulta pariskunta päätyi avioeroon Noelin petettyä Camillaa useita kertoja tämän siskon Sabrina Mustavaaran kanssa. Camillan jälkeen Noel seurusteli jonkin aikaa nuoremman Aino Kaukovaaran kanssa. Noel rakastui ulkomailla Elina Taalasmaahan, jonka kanssa hän meni naimisiin, jotta pari voisi adoptoida lapsen. Liitto päättyi kuitenkin eroon, jonka jälkeen Noel sai adoptiopoikansa Toivo Taalasmaan yksinhuoltajuuden.
Saapuminen Pihlajakadulle ja avioliitto Camillan kanssa
Saapuessaan Pihlajakadulle Noel oli naimisissa Camilla Mustavaaran kanssa. Aiemmin Camilla pakeni ulkomaille syyllisyydentuskissaan Alissa Nikkisen jouduttua myrkytetyksi. Myöhemmin Monica sai soitettua siskolleen puhelun ja kertoi, ettei Camillaa enää epäillä Alissan myrkyttämisestä. Noelin kanssa samassa hotellihuoneessa majoittuva Camilla ilmoitti Noelille, että he palaavatkin Helsinkiin. Noel ja Camilla asettuivat asumaan Pihlajakadulle. Camillan avulla Noel asettui Mustavaara-yhtiöiden johtoon.
Myöhemmin Camillan sisko Sabrina Mustavaara asettui yhtiön johtoon, ja Noel päätyi tämän kanssa useamman kerran sänkyyn. Camilla sai tietää tästä ja jätti Noelin. Naiset myös potkivat Noelin ulos yhtiöstä ja pitivät huolen siitä, ettei hän myöskään saisi työskennellä juristina. Tämän jälkeen Noel asui hetken aikaa autossa. Pyytäessään vihdoin apua veljentyttärensä Viola Angervuon äidiltä Linda Eerikäiseltä pääsi hän asumaan Pihlajakatu B5 -asuntoon yhdessä Tale Taalasmaan, Aino Kaukovaaran ja Sampo Kaukovaaran kanssa. Tale tosin muutti kimppakämpästä takaisin Sannin luo.
Avioliitto Elinan kanssa ja Toivon adoptoiminen
Noel seurusteli Ainon kanssa, mutta jätti tämän tajuttuaan rakastavansa Elina Taalasmaata, jonka kanssa hänellä oli vuosia sitten Lontoossa salasuhde, kun Elina oli vielä naimisissa Tuomo Tervajoen kanssa. Noel muutti pois kimppakämpästä ja asui Moosen takahuoneessa, kunnes muutti Taalasmaille alettuaan seurustella Elinan kanssa. Myöhemmin Elina ja Noel menivät naimisiin voidakseen adoptoida Nella Tammisen ja Ressu Mattilan lapsen, koska lain mukaan lapsia ei pysty adoptoimaan molemmat vanhemmat jos he eivät ole virallisesti naimisissa. Noel muutti oman sukunimensä Taalasmaaksi hänen ja Elinan mentyä naimisiin.
Talvella 2021 Seppo ja Ulla Taalasmaa ostivat Pihlajakadulta Helena Kuulan omistaman asunnon. Asunto oli häälahja ja Noel muutti sinne vaimonsa Elinan ja poikansa Toivon kanssa. Elinan katoamisen jälkeen Noel alkoi käyttämään rauhoittavia lääkkeitä koska hän oli ahdistunut, koska Elina oli kadoksissa eikä hän tiennyt missä Elina oli, kun Elina lähti kotoa sekavassa mielentilassa ilmoittamatta Noelille yhtään mitään.
Matiaksen yliajo, Elinan huumaaminen ja suhde Susuun
Noel ajoi autolla vahingossa Matias Kajanderin ylitse kesäkuussa 2021 näytetyssä jaksossa. Noelille selvisi Elinan yrittäneen tappaa Toivon ja hän suuttui kuultuaan totuuden. Elina ei uskonut Noelin syyttömyyteen ja hän pelkäsi Elinan paljastavan sen, että Noel ajoi Matiaksen yli omalla autollaan. Hän päätyi ostamaan kadulta hallusinaatioita aiheuttavan aineen joka sekoitti Elinan pään vakavasti. Noel alkoi vähitellen lisäämään ainetta Elinan juomiin ja ruokiin, jotta Elina menisi niin sekavaan tilaan, ettei pystyisi kertomaan tämän syyllisyyttä Matiaksen onnettomuuteen. Myöhemmin Noel ja Elina erosivat ja eron jälkeen Noel muutti oman sukunimensä takaisin Taalasmaasta Axelssoniksi.
Elinan ollessa pahasti sekaisin huumausaineen takia Noel lavasti Elinan yrittäneen uudelleen hukuttaa Toivon ja toimitti Elinan takaisin hoitoon. Elinan hoidon aikana Noel aloitti suhteen Susu Honkasen kanssa. Susun poika on Matias Kajander, jonka yli Noel aiemmin ajoi. Elinan ollessa hoidossa hän tajusi Noelin huumanneen hänet ja kieltäytyi tapaamasta Noelia. Kun hän lopulta palasi kotiin, hän piilotteli Noelilta. Noelille selvisi lopulta, että Elina oli palannut kotiin. Elina kirjoitti Karin pyynnöstä Noelin teot paperille ja antoi lopulta Karin lukea kirjoittamansa tekstin. Paperin luettuaan Kari meni Noelin ovelle ja löi Noelia. Noel käski Elinaa tuhota paperin ja uhkasi viedä Toivon huoltajuuden.
Noel yritti esittää Elinalle mukavaa ja onnistuikin siinä hetkellisesti. Noel tarjosi vanhaa asuntoaan Elinalle ja muutti itse Susun luo. Elinalle syntyi suhde hoitajaansa Robin Marklundiin ja Noel kävi asentamassa kameran Elinan uuteen asuntoon. Noel tarkkaili sen kautta Elinaa. Elina ja Robin päättivät, ettei Noel enää voi uhkailla Elinaa Toivon huoltajuudella ja päättivät kertoa Susulle Noelin teot. Noel kuuli tämän ja harhautti Elinaa. Elina tajusi jälkeenpäin Noelin vakoilleen häntä ja siksi hän sai Noelilta soiton juuri silloin, kun päättivät kertoa Susulle kaiken, sillä Noel oli käynyt hänen luonaan ja kertonut asioita, joita vain hän ja Robin voivat tietää. Noel kävi Elinan asunnossa hakeakseen kameran pois. Tämän jälkeen Noel ehti manipuloida Susun uskomaan, että Elina on edelleen mielisairas ja tarvitsee apua. Elina päätti mennä Susulle kertomaan kaiken, mutta Susu ei uskonut Elinan kertomia juttuja. Tämän seurauksena Elina, Kari ja Gunnar kävivät tutkimassa Elinan asunnon läpikotaisin eivätkä löytäneet sieltä kameraa. Tämän jälkeen Susu kehotti Noelia hankkimaan Toivon huoltajuuden. Oikeus päätti Toivon huoltajuuden Noelille.
Jonkin ajan päästä tämän jälkeen Elina halusi kertoa Aki Nikkiselle Noelin teoista, sillä he olivat töissä samassa yhtiössä. Noel oli kuitenkin valmistanut Aki-naamarin, joka kasvoillaan hän otti Elinan vastaan. Noel ei kuitenkaan voinut puhua, jotta ei paljastuisi, joten hän kirjoitti kaikki asiansa tietokoneelle. Tämän jälkeen Noel ajoi Aki-naamari päällään Elinan yli. Aki vakuutti Elinalle, Karille, Gunnarille ja Robinille, ettei ollut yliajaja. Elina tajusi sen olleen Noel. Tässä vaiheessa Aki kertoi Joanna Lumijoelle, mitä Noel oli tehnyt. He päättivät tehdä yhteistyötä. Sillä aikaa, kun Joanna kuulusteli Noelia, Aki kävi Noelin autolla ja löysi auton takatilasta naamarin. Aki soitti Joannalle löydöstä ja Joanna poistui huoneesta. Tällä välin Noel soitti Matiakselle, joka haki salkun jossa naamari oli pois Noelin autosta. Aki kävi kertomassa uutiset Elinalle ja Elina ja Aki päättivät lähteä sivusta seuraamaan, kun salkku löydetään. Salkkua ei kuitenkaan löydetä. Noel valehteli Matiakselle salkussa olleen sormus, jolla aikoi kosia Susua. Myöhemmin Noel lopulta kosi Susua, joka suostui. Aki tuli ovelle kertomaan nähneensä salkun, mutta Noel ei myöntänyt mitään. Akin maine kärsi siitä, että lehdet kirjoittelevat hänen ajaneen Elinan yli ja hänet erotettiin Mustavaara-yhtiön toimitusjohtajan tehtävistä. Noelista tuli yhtiön uusi toimitusjohtaja.
Noelin ampuminen, Susun katoaminen ja totuus ampujasta
Kevään 2022 päätösjaksossa Noel oli allekirjoittamassa sopimustaan Mustavaara-yhtiön toimitusjohtajaksi juoden konjakkia. Häntä ammuttiin ja hän kaatui pöydälle. Susu löysi Noelin ammuttuna. Noel sai sairaalassa sydänkohtauksen, mutta sitten heräsi ja toipui ennalleen. Vielä sairaalassa ollessaan hän kertoi pojalleen mitä kaikkea on tehnyt. Susu kuuli keskustelun ja katosi. Noel tajusi Susun kuulleen keskustelun ja kadonneen tästä syystä. Myöhemmin Noel hankki Mustavaara-yhtiön itselleen ja muutti sen Axelsson Companyksi. Axelsson Companyn juhlissa Matias Kajander kävi pelottelemassa Noelia ampumalla ostamallaan aseella Noelin ohi ja pakeni paikalta. Perään lähtenyt silloinen Axelsson Companyn turvallisuuspäällikkö Miki Kajander sai lopulta Matiaksen kiinni, mutta, koska Matias on Mikin poika, hän päästi Matiaksen karkuun ja hankkiutui eroon aseesta.
Myöhemmin paljastui Noelin lavastaneen Elinan syylliseksi ampumiseensa. Noel oli palkannut erään Salmisen ampumaan häntä takaapäin, ja käskenyt Salmista hankkimaan Elinan sormenjäljet pistooliin, millä Salminen ampui Noelia. Salminen huumasi Elinan unilääkkeellä ja sai näin ollen hankittua Elinan sormenjäljet pistooliin Elinan nukkuessa sohvalla. Oikeus tuomitsi Elinan vankilaan Noelin murhan yrityksestä. Noel kuitenkin tilasi palkkamurhaajan murhaamaan Salmisen koska hän ei suostunut jatkamaan yhteistyötä Noelin kanssa.
Suhde Danielaan ja Mikin yritys saada Noel kiinni
Susun kadottua Susun siskon, Marikan tytär Daniela jäi asumaan Noelin kanssa samaan asuntoon, jossa asuivat jonkin aikaa yhdessä, kunnes Noelin manipuloitua Danielaa, he alkoivat seurustelemaan. He yrittivät pitää suhteen salassa, mutta Miki, Matias ja Laila näkivät heidät puistossa. Matias ja Laila pakottivat Danielan valitsemaan Noelin ja heidän välillä, Daniela joutui valitsemaan Noelin.
Pian tuosta tapahtumasta Miki murtautui Noelin autoon ja pakotti Noelin myöntämään ajaneensa Matiaksen yli. Noel ei halunnut tunnustaa, mutta teki sen, koska Miki uhkasi häntä aseella. Miki äänitti tunnustuksen ja uhkasi viedä asian oikeuteen. Miki kuitenkin paljasti vahingossa Matiaksen ampuneen Noelia jälkimmäisellä kerralla. Noel oli ovela, joten hän keksi saman ajatuksen kuin Miki ja äänitti itse Mikin tunnustuksen. Hän ei kuitenkaan kertonut Mikille äänittäneensä Mikin tunnustusta. Tunnustuksesta iloinen Miki lähti kotiin Matiaksen luo, jossa odotti Matiaksen lisäksi myös Noel. Noel soitti äänitteen Mikille ja Matiakselle ja totesi, että hän pystyy järjestämään sekä Mikin, että Matiaksen vankilaan. Miki kuitenkin huomautti hänen tekemästään äänitteestä, johon Noel totesi, että tunnusti valheellista tietoa vain, jotta häntä ei ammuttaisi ja väitti, ettei oikeasti ajanutkaan Matiaksen yli.
Noelin juoni päästä eroon Robinista
Robin Marklund kävi uhkailemassa Noelia, että mikäli tämä ei muuttaisi asennettaan Elinaa kohtaan ja antaisi Elinan tavata Toivoa, hän ryhtyisi toimenpiteisiin. Myöhemmin Noel kuiskutteli Toivolle aikovansa hankkiutua eroon Robinista. Noel asetti Elinalle ehdoksi Toivon tapaamiseen sen, että Elina jättää Robinin. Elina jätti Robinin ja Noelin juoni onnistui. Robin poistui Pihlajakadulta.
Noel kontrolloi Danielan elämää ja sabotoi tämän työnhaun
Daniela kertoi Noelille haluavansa omaa aikaa. Noel ei kuitenkaan ollut ymmärtäväinen vaan alkoi manipuloivaan sävyyn udella Danielalta eikö hänen seuransa miellytä. Riidan jälkeen he palasivat yhteen ja saivat sovittua. Daniela halusi mennä keikalle Mooseen vasta tutustuneensa Hani Laitelan kanssa ja Noel jäi kotiin hoitamaan Toivoa. Noel kuitenkin hankki Toivolle hoitajan ja lähti vakoilemaan Danielaa. Pian tästä Daniela halusi töihin majatalo Amandaan. Noel suhtautui ajatukseen skeptisesti, koska hänen mielestään Danielan ei ollut järkeä siirtyä Axelsson Companystä Amandaan töihin. Lopulta Noel kuitenkin esitti hyväksyneensä valinnan ja tilasi Danielalle taksin. Taksi ajoi kuitenkin väärään suuntaan ja kiertotietä. Taksikuski joutui lopulta paljastamaan Danielalle Noelin maksaneen hänet ajamaan kiertotietä, jotta Daniela ei saisi töitä. Daniela sai työn ja raivosi Noelille. Noel kuitenkin manipuloi Danielan puolelleen takaisin.
E.D.I. Mean
E.D.I. Mean (s. Malcolm Greenidge 7. heinäkuuta 1974 New York) on yhdysvaltalainen rap-artisti ja Outlawzin jäsen. Ollessaan kolmannella luokalla koulussa hän ystävystyi Katari ”Kastro” Coxin kanssa, joka esitteli hänet serkulleen Tupac Shakurille.
Dramacydal
Vuonna 1992 Kastro, Greenidge ja Yafeu ”Kadafi” Fula perustivat rap-ryhmän. Greenidge aloitti rap-uransa nimellä Big Malcolm. Trio toimi nimillä Thoro Headz ja Young Thugz. Tupac oli noussut raptähdeksi ja päästi trion vierailemaan singlelleen nimeltä ”Holla If Ya Hear Me”, joka julkaistiin 4. helmikuuta 1993. Vuonna 1994 ryhmään, joka tunnettiin tällöin nimellä Dramacydal, liittyi Mutah ”Napoleon” Beale. 5. huhtikuuta 1995 julkaistiin Tupacin albumi Me Against the World. Ryhmä vieraili kappaleissa ”Me Against the World” ja ”Outlaw”.
Outlawz
Vuonna 1995 Tupacin vapauduttua vankilasta Malcolm, Tupac, Bruce ”Fatal” Washington, Kadafi, Kastro ja Napoleon perustivat ryhmän Outlaw Immortalz, joka tunnetaan nykyään nimellä Outlawz. Tupac antoi jokaiselle jäsenelle nimen, joka tuli jostakin Yhdysvaltojen vihollisesta. Malcolmin nimeksi tuli ”E.D.I. Mean” Ugandan presidentin Idi Aminin mukaan. 13. helmikuuta 1996 Tupacin albumi All Eyez on Me julkaistiin. E.D.I. esiintyi kappaleissa ”Tradin’ War Stories”, ”When We Ride” ja ”Thug Passion”.
14. kesäkuuta 1996 Tupacin single ”How Do You Want It” julkaistiin. Sen B-puolella oli ”Hit ’Em Up”, jossa olivat mukana E.D.I., Fatal ja Kadafi.
7. syyskuuta 1996 Tupacia ammuttiin neljä kertaa Las Vegasissa. Hänet vietiin sairaalaan, jossa hän kuoli viikkoa myöhemmin. E.D.I. oli Tupacia kuljettaneen auton takana tulleessa autossa, mutta ei pystynyt tunnistamaan murhaajaa. Hänen mukaansa poliisien tullessa paikalle he kysyivät häneltä ”Mihin jengiin kuulut?”, ja käskivät mennä makaamaan maahan.
Tupacin kuoleman jälkeen
E.D.I. ja muut Outlawzin jäsenet muuttivat takaisin New Jerseyyn. 5. marraskuuta 1996 julkaistiin Tupacin albumi The Don Killuminati: The 7 Day Theory. E.D.I. esiintyi kappaleissa ”Bomb First (My Second Reply)”, ”Life Of An Outlaw” ja ”Just Like Daddy”.
Iso-Koivisto (Padasjoki)
Iso-Koivisto Iso Koivistonjärvi on Päijät-Hämeessä Padasjoella Sallanmäen kylän lähellä sijaitseva järvi.
Maantietoa
Järven pinta-ala on 9,7 hehtaaria, se on 500 metriä pitkä ja 350 metriä leveä. Järvellä on kartan mukaan kaksi saarta. Sen rantaviivan pituus on 1,5 kilometriä.
Vesistösuhteet
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Päijänteen lähialueeseen (14.221) se kuuluu. Järven vedenpinnan korkeus on 139,9 metriä mpy.
Vuoden 1998 talviolympialaisten mitalitaulukko
thumb|right|Kisojen mitalit. Vuoden 1998 talviolympialaisissa oli mukana urheilijoita 72 eri maasta, jotka kilpailivat 68 olympiatapahtumassa. Mitalitaulukon ykkössijan saavutti Saksa.
Tervatehdas
Tervatehdas on kylä Laukaan kunnassa Keski-Suomessa Kuusan ja Äijälän kylien välissä. Kylä on saanut nimensä tervatehtaasta, joka sijaitsi nykyisen Tervatehtaantien varressa. Pajan lisäksi tervan valmistamosta on enää jäljellä vain kaksi valtavan isoa uunia ja suuri puinen tervasammio Tervatehtaantien ja Hallapuron välissä. Muita Tervatehtaaseen olennaisesti liittyviä paikkoja ovat Hallalähde, Hallapuro ja Kuusvesi.
Alueen rajat
Äijälän kylä määrittelee rajoittuvansa Lankamaan, Kuusan ja Leinolan kyliin. Kuusan kyläyhdistyksen mukaan Kuusan ja Äijälän välinen raja on Pitkäniemessä. Tämän kuusaalaisten määritelmän mukaan Tervatehdas kuuluu Kuusan kylään. Tervatehtaan tosiasialliselle Kuusan kylään kuulumiselle löytyvät myös historialliset juuret. Tervatehtaan Kuusan kylään kuuluminen ei ole kaikkien lähdetietojen mukaan kiistatonta tai on jäänyt kirjoittajille epäselväksi.
Tervatehdas on kylä suurten vesistöjen, valtateiden ja naapurikylien raja-alueella. Erityisesti historiallisesta näkökulmasta tarkasteltuna Tervatehdas on osa suurempaa Kuusvedenkylää ja Kuusan kylää. Kyläkauppa on Tervatehtaan kylän keskus, kuten myös Kuusvedenkylän keskus. Pääosa Tervatehtaan taloista sijaitsee vanhan nelostien varrella tai tien välittömässä läheisyydessä. Vanha nelostie yhdistää talot toisiinsa. Näin ollen Tervatehdas sijaitsee Kuusveden pohjoisrannan ja sen pohjoisten saarien ja vanhan nelostien rajaamalla alueella, joka ulottuu Hallalähteelle ja Hietasyrjään saakka. Äijälän puolella sivurajaksi sopii joko Korkeakoski tai äärimmäisenä takarajana Otto-Wille Kuusisen patsas Pitkäniemessä ja Kuusaan päin mentäessä Leinolan kylän tienhaara, Leinolan mutka. Tervatehtaan raja Kuusveden järvialueella on ankkuroitavissa linjalle Mannunsaari–Kuussaari–Lehtisaari.
Kuusvedenkylä
Kuusvedenkylä on Tervatehdasta laajempi alue. Kuusvedenkylään kuuluvat Tervatehtaan ohella ainakin Leinolan kylä ja Mannilan kartanon seutu (josta osa Lankamaata) sekä Haapalan ja Viitalan kylät. Tervatehtaan usean kylän raja-alueella sijaitsemisen vuoksi muutamat lapset kävivät Mannilan, kuitenkin pääosa Kuusan ja myöhemmin Haapalan kansakoulua. Jotkut saattoivat käydä koulussa Leinolassa. Vuonna 1959 oli tervatehtaalaisten lasten lopetettava koulunkäyntinsä Kuusan kansakoulussa, syksyllä koulunkäynti jatkui Haapalan kylään rakennetussa uudessa kyläkoulussa.
Kuusvesi
Kuusvesi on yksi Laukaan kunnan suurimmista järvistä. Kuusveden vedenpinnan korkeustaso on 84,8 metriä ja pinta-ala 22,13 neliökilometriä. Kuusveteen laskevat esimerkiksi Simunankoski, Sahijoki, Kuusjoki (tai Mannilanjoki) ja Hallapuro. Kuusvedestä vedet juoksevat Tarvaalankosken kautta Saraavedelle, Päijänteelle, Kymijoelle, Kotkaan ja Suomenlahdelle sekä Jyväskylän ja pääkaupunkiseudun asukkaiden juotavaksi. Kuusveden saaria ovat mm. Kuussaari, Pukkisaari, Lehtisaari ja Mannunsaari.
Pohjoisrannalla Allunlahdessa on uimapaikka, laituri, pukeutumiskopit ja grillikatos. Kuusveden Tarvaalan Kirkkoniemessä on uimaranta, tulentekopaikat ja metsähallituksen laavu, jossa voi myös yöpyä.
Sijainti valtatieden risteyksessä
Jyväskylän ja Oulun välillä vanhan ja nykyisen nelostien linjaukset ovat toisiaan lähellä – yhtä hyvin suurta poikkeusta lukuun ottamatta. Helsingistä alkanut vanha nelostie vei Jyväskylästä Laukaan kirkonkylään. Laukaan kirkonkylästä nelostie jatkui nykyisen maantien 637 suuntaisesti Kuusaan ja Tervatehtaan Korkeakoskelle. Valtakunnallisesti merkittävästä Korkeakosken tienristeyksestä nelostie kääntyi Suolahteen ja edelleen kohti pohjoista.
Turun ja Kuopion välinen valtatie 9 on valtakunnallisesti tärkeä poikittaisreitti. Ennen 9-tien oikaisua myös sen reitti Jyväskylästä Kuopioon kulki vanhaa nelostietä pitkin Laukaan kirkonkylään, Kuusaan ja Tervatehtaan Korkeakosken tienristeykseen, josta tiet haarautuivat eri suuntiin.
Kun nelostien oikaisu valmistui 1950-luvun lopulla Jyväskylästä suoraan Äänekoskelle jäivät Laukaan kirkonkylä, Kuusa, Tervatehdas, Tervatehtaalla sijaitseva Korkeakosken tienristeys ja Suolahti uuden nelostien sivuun.
Palvelut
Laatokankarjalainen Eero Hyvärinen perusti Tervatehtaalle 1950-luvun alkupuolella kyläkaupan serkkunsa Antti Hyvärisen ehdotuksesta. 1980-luvun loppupuolella kyläkauppiaaksi vaihtui Ossi Kiiveri. Tällöin kaupan nimi muutettiin Ossin Marketiksi. Tervatehtaan kyläkauppa lopetti toimintansa muutama vuosi sitten. Kuusassa oli vielä 1960-luvun alkupuolella kolme kauppaa. Niistä tunnetuin oli Eino Häyrisen omistama kyläkauppa, joka tuhoutui tulipalossa 1990.
Creekit
Historia
Creekien esi-isät olivat osa Mississippin kulttuuria ja he asuivat nykyisen Tennesseen ja Alabaman alueella. He eivät muodostaneet samanlaista kiinteää kokonaisuutta heimona kuin muut intiaani-heimot, vaan creek-heimo koostui suurimmaksi osaksi itsenäisistä kyläyhteisöistä.